**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO** [**NR. 5TS-1293**](http://dvs.lazdijai.lt:8008/document/33204) **„****DĖL MOKESČIO UŽ MOKSLĄ LAZDIJŲ MENO MOKYKLOJE NUSTATYMO“ PAKEITIMO**

2019 m. lapkričio 25 d. Nr. 34-192

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

P a k e i s t i Lazdijų rajono savivaldybės tarybos 2014 m. rugsėjo 26 d. sprendimo [Nr. 5TS-1293](http://dvs.lazdijai.lt:8008/document/33204) „Dėl mokesčio už mokslą Lazdijų meno mokykloje nustatymo“ 2.2 papunktį ir jį išdėstyti taip:

„2.2. vaikus ir suaugusius mokinius, kai jie serga 30 kalendorinių ir daugiau dienų, pateikus tėvų (globėjų), suaugusiojo mokinio raštišką prašymą Lazdijų meno mokyklai, jeigu apie vaiko, suaugusiojo mokinio neatvykimą Lazdijų meno mokyklos administracija buvo informuota raštu (SMS žinute, elektroniniu paštu, elektroniniame dienyne) pirmą nelankymo savaitę. Nepateikus informacijos ir reikiamų dokumentų, mokestis skaičiuojamas bendra tvarka.“.

Savivaldybės merė Ausma Miškinienė

Auksė Stirbienė, tel. (8 318) 66 143

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO** [**NR. 5TS-1293**](http://dvs.lazdijai.lt:8008/document/33204) **„DĖL MOKESČIO UŽ MOKSLĄ LAZDIJŲ MENO MOKYKLOJE NUSTATYMO“ PAKEITIMO“ PROJEKTO**

**AIŠKINAMASIS RAŠTAS**

2019-11-21

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. rugsėjo 26 d. sprendimo [Nr. 5TS-1293](http://dvs.lazdijai.lt:8008/document/33204) „Dėl mokesčio už mokslą Lazdijų meno mokykloje nustatymo“ pakeitimo“ projektas paruoštas vadovaujantis Lietuvos Respublikos vietos savivaldos įstatymo 18 straipsnio 1 dalimi.

**Sprendimo projekto tikslas** – pakeisti Lazdijų rajono savivaldybės tarybos 2014 m. rugsėjo 26 d. sprendimo [Nr. 5TS-1293](http://dvs.lazdijai.lt:8008/document/33204) „Dėl mokesčio už mokslą Lazdijų meno mokykloje nustatymo“ 2.2 papunktį ir jį išdėstyti taip:

„2.2. vaikus ir suaugusius mokinius, kai jie serga 30 kalendorinių ir daugiau dienų, pateikus tėvų (globėjų), suaugusiojo mokinio raštišką prašymą Lazdijų meno mokyklai, jeigu apie vaiko, suaugusiojo mokinio neatvykimą Lazdijų meno mokyklos administracija buvo informuota raštu (SMS žinute, elektroniniu paštu, elektroniniame dienyne) pirmą nelankymo savaitę. Nepateikus informacijos ir reikiamų dokumentų, mokestis skaičiuojamas bendra tvarka.“.

Pakeitimas inicijuojamas atsižvelgiant į tai, kad 2019 m. gegužės 14 d. Lietuvos Respublikos sveikatos apsaugos ministro įsakymu Nr. V-568 „Dėl Lietuvos Respublikos sveikatos apsaugos ministro 1999 m. lapkričio 29 d. įsakymo Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ pakeitimo“ nuo 2019 m. rugsėjo 1 d. pakeista statistinės apskaitos formos Nr. 094/a „Medicininė pažyma dėl neatvykimo į darbą, darbo biržą ar ugdymo instituciją“ (toliau – forma) paskirtis, atsisakant jos teikimo ugdymo įstaigoms dėl mokinio ugdymo įstaigoje praleistų dienų pateisinimo pagrindimo. Iki 2019 m. rugsėjo 1 d. po vaiko ligos formą pateikus švietimo įstaigai, mokestis už vaikų, ugdomų pagal ikimokyklinio ir priešmokyklinio ugdymo programas, išlaikymą nebuvo mokamas. Kadangi gydymo įstaigos nuo 2019 m. rugsėjo 1 d. šios formos neišduos, bendru sutarimu su Lazdijų meno mokykla, siūloma vietoje anksčiau išduodamos formos, vaiko, suaugusiojo mokinio neatvykimą dėl ligos pateisinti raštišku prašymu, kai jie serga 30 ir daugiau dienų, jeigu apie mokinių neatvykimą mokykla buvo informuota raštu (SMS žinute, elektroniniu paštu, elektroniniame dienyne) pirmą nelankymo savaitę.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė